Source: http://prev.oaed.gr/index.php?option=com_content&view=article&id=5&Itemid=342&lang=en
Timestamp: 2020-08-04 17:34:58+00:00
Document Index: 26875095

Matched Legal Cases: ['ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Διοικητική Οργάνωση ΟΑΕΔ
Οργανισμός / Διοικητική Οργάνωση ΟΑΕΔ
Το Δ.Σ. στηρίζεται στην αρχή της τριμερούς εκπροσώπησης, καθώς, εκτός από κρατικά όργανα, συμμετέχουν ενώσεις εργοδοτών και εργαζομένων σε υψηλό επίπεδο, που εκπροσωπούν τους κοινωνικούς εταίρους. Πρόεδρος του Διοικητικού Συμβουλίου ορίζεται ο Διοικητής του ΟΑΕΔ, που είναι το ανώτατο διοικητικό όργανο του Οργανισμού και το εκτελεστικό όργανο των σχετικών Νόμων, Κανονισμών και Αποφάσεων. Το Διοικητικό Συμβούλιο αποφασίζει για κάθε θέμα που δεν ανήκει στην αρμοδιότητα του Διοικητή. Ο Διοικητής έχει τη δυνατότητα να προβαίνει σε παράλληλη εκχώρηση αρμοδιοτήτων του στους δύο Αντιπροέδρους του Δ.Σ..
Οι Υπηρεσίες του Οργανισμού διακρίνονται στην Κεντρική Υπηρεσία (Διοίκηση), τις επτά Περιφερειακές Διευθύνσεις, στο δίκτυο των Κέντρα Προώθησης της Απασχόλησης (ΚΠΑ2), καθώς και στις εκπαιδευτικές μονάδες (ΕΠΑΣ, ΙΕΚ και ΚΕΚ). Επίσης, μετά την κατάργηση του Οργανισμού Εργατικής Εστίας (ν. 4046/12), περιήλθε στην αρμοδιότητα του ΟΑΕΔ η λειτουργία των Βρεφονηπιακών Σταθμών του τέως Οργανισμού.
Εκτελεστικά όργανα των αποφάσεων που λαμβάνονται από τη Διοίκηση του Οργανισμού είναι οι Περιφερειακές Διευθύνσεις, τα ΚΠΑ2 του Οργανισμού, και οι εκπαιδευτικές μονάδες (ΕΠΑΣ, ΙΕΚ και ΚΕΚ).
Tο Γενικό Οργανόγραμμα όλου του Οργανισμού θα το βρειτε εδώ.
Οι Περιφερειακές Διευθύνσεις είναι οι εξής: 1) Αττικής και Νήσων, 2) Ανατολικής Μακεδονίας και Θράκης, 3) Μακεδονίας, 4) Θεσσαλίας, 5) Ηπείρου, 6) Πελοποννήσου, 7) Κρήτης.
Οι Περιφερειακές Διευθύνσεις εποπτεύουν τη λειτουργία των υπηρεσιακών μονάδων που ανήκουν στο πεδίο αρμοδιότητας της κάθε μίας.
Οι υπηρεσίες απασχόλησης και οι υπηρεσίας ασφάλισης που διατηρούσε ο ΟΑΕΔ κατά τόπους συνενώθηκαν στα Κέντρα Προώθησης της Απασχόλησης (ΚΠΑ2), ώστε να μετεξελιχθούν σε υπηρεσίες μίας στάσης (one-stop shops). Τα Κ.Π.Α.2 αποτελούν μια οργανωτική καινοτομία, με την οποία αναβαθμίζεται η εξυπηρέτηση του ανέργου και της επιχείρησης, με την προσφορά υπηρεσιών για την προώθηση στην απασχόληση και για την ασφάλισης, σε ενιαία σημεία εξυπηρέτησης μιας στάσης.
4. ΜΟΝΑΔΕΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ (ΕΠΑΣ ΜΑΘΗΤΕΙΑΣ-ΙΕΚ ΟΑΕΔ-ΚΕΚ ΟΑΕΔ)
Ο ΟΑΕΔ εφαρμόζει το σύστημα της Μαθητείας για την επαγγελματική εκπαίδευση μαθητών στις διάφορες Επαγγελματικές Σχολές (ΕΠΑ.Σ.) της χώρας, που συνδυάζει την επαγγελματική εκπαίδευση στην τάξη και την αμειβόμενη πρακτική άσκηση σε επιχειρήσεις.
Για περισσότερες πληροφορίες συνδεθείτε εδώ με το Portal της Μαθητείας.
Για περισσότερες πληροφορίες σχετικά με τη φοίτηση στα ΙΕΚ του ΟΑΕΔ πατήστε εδώ.